L 228/2
HU
Az Európai Unió Hivatalos Lapja
2023.9.15.
(5)
A levegő-föld irányú összeköttetést támogató ATM/ANS-berendezések közvetlen utasításokat adnak a légi járműveknek, ezért azokat szintén tanúsítási eljárásnak kell alávetni.
(6)
A kommunikációs, felügyeleti és navigációs szolgáltatásokat közvetlenül a légiforgalmi szolgálat használja a légi járművek biztonságos irányításának biztosítására, de a három említett szolgáltatás nem rendelkezik teljes képpel a forgalomról, és nem gyakorol aktív ellenőrzést a légi járművek elkülönítése felett.
Ezért kevésbé kritikus szerepet játszanak.
Az említett szolgáltatásokat támogató ATM/ANS-rendszerekre és ATM/ANS-rendszerelemekre kevésbé szigorú hitelesítési módszert, nevezetesen a tervezési megfelelőségi nyilatkozattételt kell alkalmazni.
(7)
Végezetül, a meteorológiai szolgálatot, a légiforgalmi tájékoztató szolgálatot, a légtérgazdálkodási szolgálatot és a légiforgalomáramlás-szervezési szolgálatot támogató többi, kevésbé kritikus ATM/ANS-rendszerre és berendezésre a legkevésbé szigorú hitelesítési módszert, nevezetesen a megfelelőségi nyilatkozatot kell alkalmazni.
(8)
Az ATM/ANS-rendszerek és az ATM/ANS-rendszerelemek kritikus jellegének eldöntéséhez az általuk támogatott szolgálatok és funkciók biztonsági kockázatainak irányítási ellenőrzése mellett további kritériumok is megállapíthatók.
(9)
Ezért három különböző szintet kell megállapítani a követelmények és a részletes előírások tekintetében a következők szerint: i. az Ügynökség általi tanúsítás a legszigorúbb szint; ii. az ATM/ANS-berendezés tervezésében vagy gyártásában részt vevő jóváhagyott szervezet nyilatkozata a közepes szint; és iii.
az ATM/ANS-berendezést az (EU) 2017/373 bizottsági végrehajtási rendeletben (2) meghatározott funkcionális rendszerébe integráló ATM/ANSszolgáltató által, vagy az ATM/ANS-szolgáltató kérésére az ATM/ANS-berendezés tervezésében vagy gyártásában részt vevő jóváhagyott szervezet által kiadott megfelelőségi nyilatkozat.
(10)
Az (EU) 2021/696 európai parlamenti és tanácsi rendelet (3) 29. cikke (2) bekezdésének a) pontjával összhangban az Európai Unió Űrprogramügynöksége (EUSPA) megbízást kapott az európai geostacionárius navigációs lefedési szolgáltatás (EGNOS) irányítására, beleértve az EGNOS hasznosítását is, amely többek között kiterjed a tanúsítási és szabványosítási tevékenységek támogatására.
(11)
Az (EU) 2021/696 rendelet értelmében mind az EUSPA, mind az Európai Űrügynökség (ESA) felelős az EGNOSrendszer és berendezéseinek tervezéséért.
Az Ügynökségnek az EUSPA-val kötendő egyedi megállapodásokkal összhangban felügyelnie kell az EGNOS berendezéseinek tervezési megfelelőségére vonatkozó nyilatkozatokat.
Az említett megállapodásoknak ki kell terjednie a műszaki, igazgatási és pénzügyi szempontokra, mint például az EUSPA-val való konzultációs kötelezettségre a részletes előírások kidolgozásával kapcsolatban, az EGNOS-rendszer tervezési megfelelőségi nyilatkozatainak EASA általi felügyeletére, valamint a Nemzetközi Polgári Repülési Szervezet (ICAO) vonatkozó szabványainak és ajánlott gyakorlatainak (SARPS) való megfeleléssel kapcsolatos adatok két ügynökség közötti cseréjére.
Az említett megállapodásoknak az e rendelet követelményeivel egyenértékű biztonsági és átjárhatósági szintet kell biztosítaniuk.
(2) A Bizottság (EU) 2017/373 végrehajtási rendelete (2017. március 1.) a légiforgalmi szolgáltatást/léginavigációs szolgálatokat és más légiforgalmi szolgáltatási hálózati funkciókat és azok felügyeletét ellátó szolgáltatókra vonatkozó közös követelmények meghatározásáról, valamint a 482/2008/EK rendelet, az 1034/2011/EU, az 1035/2011/EU és az (EU) 2016/1377 végrehajtási rendelet hatályon kívül helyezéséről, továbbá a 677/2011/EU rendelet módosításáról (HL L 62., 2017.3.8., 1. o.).
(3) Az Európai Parlament és a Tanács (EU) 2021/696 rendelete (2021.
április 28.) az uniós űrprogram és az Európai Unió Űrprogramügy­ nökségének a létrehozásáról, valamint a 912/2010/EU, az 1285/2013/EU és a 377/2014/EU rendelet és az 541/2014/EU határozat hatályon kívül helyezéséről (HL L 170., 2021.5.12., 69. o.).